Hytte på Gautefall: februar 2010
Jeg har med stor interesse fulgt mange blogger for å finne ut hvordan vi skulle behandle veggene. Jeg bestemte meg tidlig for at vi skulle ha farger på vegger og tak, men det har vært en studie i beistyper, lakk, oljer og voks.
Da jeg fant Gotisk Patina var valget enkelt. Det var fargen jeg var ute etter, og som kunne justeres ettersom hvor mye fargeløs voks man blander i. Vi blandet 1 til 5.
Vi fikk lov til å komme å beise/vokse veggene i hallen hvor veggene står, og det var svært enkelt å behandle veggene med dette middelet. Ingen hastverk med skøyter eller overlappinger, og etter 15 minutter tørket vi av med klut. Resultatet var heldigvis svært bra (synes vi:-)Vi kommer til å bruke denne fargen på alle veggene i hytta.
Har ikke bilder av hytta enda, men de kommer etterhvert.
Lagt inn av Brit kl. 20:52 Ingen kommentarer:
Vi trodde vi hadde kommet langt med hytta når vi hadde avtalt med snekker hvordan vi ønsket den. Vi visste hvordan hytta skulle være trodde vi, men mye hadde vi ikke tenkt på. Vi visste hvordan vinduet sulle se ut, men hva slags vindu, kobla, sprosser, farge, hva slags tak, takrenner, panel, lister, gulv, ... valgene var mange.
Men dette var jo bare begynnelsen. Nå begynte vi å tenke på alt det andre som skulle til. Peis, pipe, kjøkken (det ble Ikea), hemser med trapp opp, hvor? hva slags dusj, do, servant? IR badstu? Jeg som jente tenker på absolutt alt, og har allerede kjøpt inn både gardiner og kjøkkenutstyr. Og enda er ikke engang hytta satt opp..
Lagt inn av Brit kl. 18:40 Ingen kommentarer:
Da vi hadde bestemt oss for tomt, måtte vi finne en hytte som passet tomta. Vi endte opp med å tegne en selv med utgangspunkt i hytter vi fant i hyttekataloger.
Tegningen sendte vi til et utvalg snekkere og valget falt til slutt på Norsk Treelement i Vrådal. Hytta bygges i elementer inne, og nå nærmer det seg at hytta skal settes opp!
Lagt inn av Brit kl. 21:55 1 kommentar:
Endelig blir det hytte!
Siden vi bestemte oss for å bygge hytte i høst har jeg/vi brukt mye tid på planlegging. Det er mange ting å ta stilling til når man skal bygge hytte, og jeg har hatt stor nytte av alle de fine bloggene her på nettet.